GREEK SUPREME COURT DECISION

Decision ID: 267/2024
Decision Number: 267
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Z' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Μαρία Βάρκα-Εισηγήτρια, Αλεξάνδρα Αποστολάκη, Ελευθέριο Σισμανίδη και Σπυρίδωνα Κουτσοχρήστο, Αρεοπαγίτες. Συνήλθε σε δημόσια συνεδρίαση στο Κατάστημά του στις 17 Ιανουαρίου 2024, με την παρουσία του Αντεισαγγελέα του Αρείου Πάγου Γεωργίου Οικονόμου (γιατί κωλύεται η Εισαγγελέας) και της Γραμματέα Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου K. S. του L., κρατουμένου στο Κ.Κ. …, ο οποίος δεν παραστάθηκε, για αναίρεση της 3897/2022 απόφασης του ΣΤ' Τριμελούς Εφετείου Κακουργημάτων Αθηνών. Το ΣΤ' Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 2-10-2023 αίτησή του αναίρεσης, η οποία ασκήθηκε με δήλωση, ενώπιον της Γραμματέα του Εφετείου Αθηνών, Βασιλικής Χαλικιά, έλαβε αριθμό Ε.Μ. 527/2023 και καταχωρίστηκε στο οικείο πινάκιο με τον αριθμό …. Αφού άκουσε 1) Τον Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη και να επιβληθούν τα έξοδα στον αναιρεσείοντα,

Judges: Γεώργιο Χριστοδούλου, Μαρία Βάρκα-Εισηγήτρια, Αλεξάνδρα Αποστολάκη, Ελευθέριο Σισμανίδη, Σπυρίδωνα Κουτσοχρήστο

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Z' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Μαρία Βάρκα-Εισηγήτρια, Αλεξάνδρα Αποστολάκη, Ελευθέριο Σισμανίδη και Σπυρίδωνα Κουτσοχρήστο, Αρεοπαγίτες. Συνήλθε σε δημόσια συνεδρίαση στο Κατάστημά του στις 17 Ιανουαρίου 2024, με την παρουσία του Αντεισαγγελέα του Αρείου Πάγου Γεωργίου Οικονόμου (γιατί κωλύεται η Εισαγγελέας) και της Γραμματέα Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου K. S. του L., κρατουμένου στο Κ.Κ. …, ο οποίος δεν παραστάθηκε, για αναίρεση της 3897/2022 απόφασης του ΣΤ' Τριμελούς Εφετείου Κακουργημάτων Αθηνών. Το ΣΤ' Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 2-10-2023 αίτησή του αναίρεσης, η οποία ασκήθηκε με δήλωση, ενώπιον της Γραμματέα του Εφετείου Αθηνών, Βασιλικής Χαλικιά, έλαβε αριθμό Ε.Μ. 527/2023 και καταχωρίστηκε στο οικείο πινάκιο με τον αριθμό …. Αφού άκουσε 1) Τον Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη και να επιβληθούν τα έξοδα στον αναιρεσείοντα,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠοινΔ "Ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166. στο ακροατήριο του δικαστηρίου του Αρείου Πάγου ή στην Ολομέλειά του", κατά δε τη διάταξη του άρθρου 514 εδ. α' του ίδιου Κώδικα "Αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Από τις διατάξεις αυτές, σε συνδυασμό και προς εκείνη της παρ. 3 εδ. α' του άρθρου 512 του ίδιου Κώδικα, κατά την οποία "οι διάδικοι παρίστανται στη συζήτηση με συνήγορο", προκύπτει ότι, αν κατά τη συζήτηση της αιτήσεως αναιρέσεως δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανισθεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα ανωτέρω άρθρα 155-162 ΚΠοινΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί στη συζήτηση, η αίτηση αναιρέσεως απορρίπτεται, ως ανυποστήρικτη και επιβάλλονται στον αναιρεσείοντα τα δικαστικά έξοδα, σύμφωνα με το άρθρο 578 παρ. 1 ΚΠοινΔ (ΑΠ 1455/2023, ΑΠ 155/2023, ΑΠ 324/2022, ΑΠ 925/2021). Στην προκείμενη περίπτωση, όπως προκύπτει από το από 31 Οκτωβρίου 2023 αποδεικτικό επίδοσης της υπαλλήλου του Σωφρονιστικού Καταστήματος … Κ. Χ., ο αναιρεσείων S. K. του L. και της A., ο οποίος κρατείται στο ως άνω Σωφρονιστικό Κατάστημα, κλητεύθηκε νόμιμα και εμπρόθεσμα, με επίδοση στον ίδιο της υπ' αριθμ. … κλήσης του Εισαγγελέα του Αρείου Πάγου, κατά τα άρθρα 159 και 166 του ΚΠοινΔ, για να παραστεί μετά συνηγόρου, στην αναφερόμενη στην αρχή της απόφασης αυτής συνεδρίαση, της 17-1-2024, προκειμένου να υποστηρίξει την, από 2-10-2023 αίτησή του, που ασκήθηκε ενώπιον της Γραμματέως του Εφετείου Αθηνών, για αναίρεση της υπ' αριθμ. 3897/2022 απόφασης του Τριμελούς Εφετείου Κακουργημάτων Αθηνών, με την οποία αυτός καταδικάστηκε σε δεύτερο βαθμό, σε ποινή φυλάκισης πέντε (5) ετών, με την αναγνώριση των ελαφρυντικών περιστάσεων του άρθρου 84 παρ. 2 α' και ε' ΠΚ, για την αξιόποινη πράξη της διακίνησης ναρκωτικών ουσιών (αγορά-κατοχή). Πλην όμως, ο αναιρεσείων δεν εμφανίσθηκε ενώπιον αυτού του Δικαστηρίου κατά την ως άνω ορισθείσα δικάσιμο, ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα, προκειμένου να υποστηρίξει την ως άνω αίτηση αναιρέσεως. Κατά συνέπεια και, εφόσον εν προκειμένω δεν ανακύπτει θέμα αυτεπάγγελτης εφαρμογής επιεικέστερου νόμου (άρθρο 514 εδαφ. γ' περ. β' ΚΠοινΔ), πρέπει να απορριφθεί η υπό κρίση αίτηση αναιρέσεως, ως ανυποστήρικτη, σύμφωνα με τα προαναφερθέντα και να επιβληθούν σε βάρος του αναιρεσείοντος τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ), κατά τα οριζόμενα ειδικότερα στο διατακτικό της παρούσας.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίτπει την, από 2-10-2023, αίτηση του S. (επ.) K. (ον) του L. και της A., κρατούμενου στο Κατάστημα Κράτησης …, για αναίρεση της υπ' αριθμ. 3897/2022 απόφασης του ΣΤ' Τριμελούς Εφετείου Κακουργημάτων Αθηνών, με την οποία αυτός καταδικάσθηκε για την αξιόποινη πράξη της διακίνησης ναρκωτικών ουσιών (αγορά-κατοχή). Και Επιβάλλει σε βάρος του αναιρεσείοντος τα δικαστικά έξοδα, που ανέρχονται σε διακόσια πενήντα (250) ευρώ. Κρίθηκε και αποφασίσθηκε στην Αθήνα στις 7 Φεβρουαρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 8 Φεβρουαρίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρου 512, άρθρο 166, άρθρο 578 παρ. 1, άρθρα 159, άρθρου 84 παρ. 2, άρθρο 514 εδαφ, άρθρου 514, άρθρο 578, άρθρου 84, άρθρο 514
Article Codes: ΠΚ
Law References: nan
Total Articles Cited: 12

DATES MENTIONED: 2-10-2023|17-1-2024|17-01-2024|31-10-2023|07-02-2024|08-02-2024

SOURCE: https://areiospagos.gr/nomologia/apofaseis_DISPLAY.asp?cd=V86M1JWMOVGM6BMW4FRCFOHVX4TAU6&apof=267_2024&info=ΠΟΙΝΙΚΕΣ -  Ζ